
Ministru kabineta rīkojums Nr. 376
Rīgā 2023. gada 20. jūnijā (prot. Nr. 33 34. §)
Par apropriācijas pārdali starp Izglītības un zinātnes ministrijas budžeta apakšprogrammām   
· 1. Atbalstīt apropriācijas pārdali 2023. gadā no Izglītības un zinātnes ministrijas budžeta apakšprogrammas 09.09.00 "Sporta federācijas un sporta pasākumi" prioritārā pasākuma "Sporta nozares prioritārām programmām Sporta politikas pamatnostādņu 2022.–2027. gadam mērķu īstenošanai" 1 033 200 euro apmērā uz šādām budžeta apakšprogrammām:
· 1.1. 933 200 euro uz budžeta apakšprogrammu 09.21.00 "Augstas klases sasniegumu sports", no tiem:
· 1.1.1. 68 650 euro, lai segtu izdevumus, kas saistīti ar dalību 2023. gada Eiropas jaunatnes Vasaras Olimpiādē Slovēnijā;
· 1.1.2. 50 550 euro, lai par 50 procentiem palielinātu nodibinājuma "Latvijas Olimpiešu sociālais fonds" pabalstu apmēru par mūža ieguldījumu sportā (olimpisko medaļu ieguvējiem);
· 1.1.3. 814 000 euro Latvijas Olimpiskās vienības sastāvos iekļauto sportistu treniņu un sacensību izdevumu segšanai un pabalstu izmaksai (biedrībai "Latvijas Olimpiskā komiteja");
· 1.2. 100 000 euro uz budžeta apakšprogrammu 09.25.00 "Dotācija biedrībai "Latvijas Paralimpiskā komiteja" pielāgotā sporta attīstībai", lai nodrošinātu biedrības "Latvijas Paralimpiskā komiteja" Latvijas Paralimpiskās vienības darbību.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

